b'\n_START_ARTICLE_\nSegle XXI aC\n_START_SECTION_\nPol\xc3\xadtica\n_START_PARAGRAPH_\nAmb el Regne Mitj\xc3\xa0 d\'Egipte, instaurat per Mentuhotep II, la regi\xc3\xb3 del Nil es recupera despr\xc3\xa9s de la forta crisi del segle anterior. La Xina tamb\xc3\xa9 fa un pas endavant en la centralitzaci\xc3\xb3 amb el sorgiment de la Dinastia Xia (si b\xc3\xa9 t\xc3\xa9 un cer car\xc3\xa0cter m\xc3\xadtic que fa dubtar de la cronologia). Xulgi va protagonitzar l\'anomenat renaixement sumeri.\n_START_SECTION_\nEconomia i societat\n_START_PARAGRAPH_\nEs van introduir nous sistemes de mesurament per regular-ne el comer\xc3\xa7. Per exemple, data d\'aquest segle la introducci\xc3\xb3 del gur, mesura equivalent a 200 litres usada a Mesopot\xc3\xa0mia._NEWLINE_Els amorrites van comen\xc3\xa7ar a instal\xc2\xb7lar-se en terres acc\xc3\xa0dies procedents d\'Ar\xc3\xa0bia. La pressi\xc3\xb3 demogr\xc3\xa0fica que van exercir sobre la poblaci\xc3\xb3 local fa que esdevinguin una cultura pr\xc3\xb2pia dins l\'organigrama sumeri, fins al punt que els dirigents posteriors van incorporar el t\xc3\xadtol de "Rei dels martu".\n_START_SECTION_\nInvencions i descobriments\n_START_PARAGRAPH_\nEs va escriure el primer codi legal complet, el Codi d\'Ur-Nammu, escrit en forma de llista de casos delictius i les sancions que cal aplicar-los. Els delictes m\xc3\xa9s greus (violaci\xc3\xb3, assassinat i robatori) es podien castigar amb la mort, mentre que la resta de faltes tenien aparellada una multa._NEWLINE_Segons les llegendes, s\'hi va fer la primera infusi\xc3\xb3 de te, per\xc3\xb2 la data \xc3\xa9s controvertida.'